OpenLLM-France/wikimedia huggingface dataset:
# Rafael Paz Marín

Rafael Paz Marín, conegut com a Rafa Paz, és un futbolista andalús, ja retirat. Va néixer a Granada el 2 d'agost de 1965. Va esdevindre un dels puntals del Sevilla FC a la segona meitat dels anys 80 i principis dels 90.

## Trajectòria esportiva

Rafa Paz es va iniciar a l'equip de la seua ciutat natal, el Granada CF, on hi va formar part de la primera plantilla, l'any 1983/1984. Eixe any fitxa pel que seria el club de la seua vida, el Sevilla FC, on hi estaria 14 temporades, fins a 1997.
Debuta al Pizjuán un 9 de setembre de 1984, davant l'Athletic Club. Les dues primeres temporades, Paz tot just compta i només hi disputa un partit per campanya. Les coses canviarien totalment a la temporada 1986-87, on es fa amb la titularitat i juga fins a 39 compromisos de Lliga. A partir d'eixa temporada es fa peça clau de la defensa sevillista, fins al descens del club andalús a la 1996-97. En total, hi juga 340 partits de blanc i marca 35 gols.
L'any 1997, Rafa Paz canvia d'aires i fitxa pel mexicà Atlético Celaya, on ja havien jugat altres futbolistes de la seua generació, com Emilio Butragueño. A Amèrica només hi està un any abans de retirar-se definitivament.

## Internacional

Rafa Paz va formar part del combinat espanyol de futbol que va acudir al Mundial d'Itàlia 1990. En total, va disputar set partits com a internacional.

## Enllaços externs

* Estadístiques a Primera divisió - LFP (castellà)
# Hug III de Chalon

Hug III de Chalon, dit el Sord, fou ardiaca de Laon, príncep-bisbe del principat de Lieja del 24 d'agost de 1296 fins al 1301 i arquebisbe de Besançon fins a la seva mort el 1312. A Lieja va regnar durant un període de revoltes i no va ser gaire popular durant el seu regne força curt que va terminar-se amb la seva destitució el 1301.
Fou el fill de Joan I de Chalon i de Laura de Commercy.
Durant la guerra dels Awans i dels Waroux el 1297 va triar el costat els Waroux, contra la voluntat del poble que va sostenir les Awans. Va imposar al senyor d'Awans i als seus homes una pena humiliant, l'harnescar: havien de caminar de la col·legiata de Sant Martí cap a la catedral de Sant Lambert descalços i vestits d'una túnica senzilla i portar una sella damunt el cap. El 1298, el duc Albert I d'Habsburg va confirmar els estatuts d'Albert de Cuijk. El 1299 va haver-hi revoltes a Huy i a Couvin. El príncep-bisbe va destituir els escabins de Huy, refugiats a Lieja i va retreure's a aquesta ciutat.
El 1300, les bones viles de Lieja, Huy, Dinant, Sint-Truiden, Tongeren, Fosses-la-Ville, Couvin i Thuin i la ciutat de Maastricht van aliar-se amb el comte Joan de Namur contra la lliga feudal del príncep-bisbe, el duc de Brabant i el comte de Loon. Segons la crònica de Sint-Truiden, els ciutadans de Lieja van acusar-lo davant la cúria a Roma per a fets de falsificació de monedes, assassinat de clergue i pignoració de béns de l'església per a obtenir diners. El 1301, el papa Bonifaci VIII li va treure el principat i va atorgar-li el bisbat de Besançon. Participà en el Concili de Viena (1311-1312) al qual fa infectar-se. Va morir el 1312 a Besançon.

## Bibliografia

* Alain Marchandisse, «Tout apparoillie a son bon plaisir»: contribució a la història de les relacions diplomàtiques entre el bisbe de Lieja Hug de Chalon i el rei d'Anglaterra Eduard I a la fi del segle xiii. In:Bulletin de la Commission Royale d'Histoire (Acadèmia reial de Bèlgica) 1994, vòlum160, pàgines 37-66.
* Escut de Hugues de Chalon Arxivat 2008-06-24 a Wayback Machine.
* D. Boermans, Hugues de Chalon, évêque de Liège, 1296-1301, Lieja, Universitat de Lieja, 1973-74 (Memòria non publicada, citada a:

## Referències

* Llista dels bisbes de Tongeren, Maastricht i Lieja
* ↑ Jacques Stiennon (redacció) & Jean-Louis Kupper, Portrait d'une cité, Histoire de Liège, Toulouse, Privat, 1991, pàgina 96, ISBN 2-7089-4724-9
* ↑ Sean Gilsdorf (redacció) & Constance Brittain Bouchard, "The Aristocratic Bishop: The Case of Hugh of Chalon.", The Bishop: Power and Piety at the First Millennium, Münster, Editorial Litt, 2004, pàgines 37-49 ISBN 9783825874889
* ↑ Alain Marchandisse, La fonction épiscopale à Liège au XIIIe et XIVe siècles. Etude de politologie historique., Genève, Librairie Droz, 1998
# Colibrí mango de Veraguas

El colibrí mango de Veraguas (Anthracothorax veraguensis) és una espècie d'ocell de la família dels troquílids (Trochilidae) que habita zones amb poc arbres del vessant del Pacífic del sud de Costa Rica i oest de Panamà.

## Referències

* ↑ «Colibrí mango de Veraguas». Cercaterm. TERMCAT, Centre de Terminologia. Rev. 11 octubre 2024(català)
# Calzirtita

La calzirtita és un mineral de la classe dels òxids que pertany i dona nom al grup de la calzirtita. Rep el nom en al·lusió a la seva composició química, contenint calci, zirconi i titani.

## Característiques

La calzirtita és un òxid de fórmula química CaZr₃TiO$_9$. Cristal·litza en el sistema tetragonal. La seva duresa a l'escala de Mohs es troba entre 6 i 7.
Segons la classificació de Nickel-Strunz, la calzirtita pertany a «04.DL - Minerals òxids amb proporció metall:oxigen = 1:2 i similars, amb cations grans (+- mida mitja); estructures del tipus de la fluorita» juntament amb els següents minerals: cerianita-(Ce), torianita, uraninita, zirkelita, tazheranita i hiärneïta.

## Formació i jaciments

Va ser descoberta al complex de carbonatites de Gornoozerskii, a la província d'Aldan, dins el krai de Khabàrovsk (Districte Federal de l'Extrem Orient, Rússia). També ha estat descrita en altres indrets del país de la seva localitat tipus, així com al Japó, la República Popular de la Xina, Uganda, el Brasil, el Canadà, Suècia, Itàlia, Alemanya i Finlàndia.

## Referències

* ↑ «Calzirtite» (en anglès). Mindat. [Consulta: 16 febrer 2018].
# Ratpenat cuacurt d'Allen

El ratpenat cuacurt d'Allen (Carollia castanea) és una espècie de Sud-amèrica i Centreamèrica.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Resolució 2341 del Consell de Seguretat de les Nacions Unides

La Resolució 2241 del Consell de Seguretat de les Nacions Unides fou adoptada per unanimitat el 13 de febrer de 2017. El Consell va demanar als països que asseguressin la seva infraestructura crítica i que estiguessin preparats per atacs terroristes contra aquestes infraestructures. A això va seguir un debat sobre una millor cooperació internacional i intercanvi d'informació per aconseguir-ho.
El vicepresident general de l'Organització per la Prohibició de les Armes Químiques, Hamid Ali Rao, es va referir a l'atac d'Estat Islàmic a una planta química propera a Mosul el 2016 per il·lustrar el perill. Molts països van reconèixer la importància de la cooperació pública i privada i l'intercanvi de coneixements entre països.

## Contingut

El 2006, l'Assemblea General va aprovar l'estratègia de les Nacions Unides contra el terrorisme. Una part d'això era evitar que els terroristes obtinguessin els recursos necessaris per dur a terme els seus atacs. Això inclou la seguretat d'infraestructures vulnerables i llocs públics. Cada país determinava el que pertanyia a la seva infraestructura crítica -inclosos ponts, línies elèctriques, aeroports i centrals nuclears- i com es podrien assegurar millor. La major dependència externa dels països en les infraestructures, per exemple, en la producció d'energia, comportava nous riscos. Per tant, era important cooperar bé amb les empreses privades implicades i d'altres.

## Referències

* ↑ Nacions Unides. «SC calls on member states to address threats against critical infrastructure, unanimously adopting resolution 2341», 13-02-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Guillermo Páez

Guillermo Alejandro Páez Cepeda (18 d'abril de 1945) és un exfutbolista xilè.

## Selecció de Xile

Va formar part de l'equip xilè a la Copa del Món de 1974.

## Referències

* ↑ «Profile at FIFA.com». Arxivat de l'original el 2011-10-03. [Consulta: 17 desembre 2017].
* ↑ Perfil a national-football-teams
# Quod hoc ineunte

Quod hoc ineunte (del llatí, Aquest és el principi) és una encíclica del Papa Lleó XII publicada el 24 de maig de 1824. És la segona encíclica del pontífex que està dirigida a tots els fidels cristians per tal de renovar la tradició catòlica del Jubileu, que no s'havia realitzat des de la Revolució Francesa. Si bé és cert aquesta decisió tenia l'oposició tant de les monarquies absolutes europees com de gran part de la Cúria Romana, aquest esdeveniment es va celebrar amb total normalitat el 1825.

## Referències

* ↑ Lleó XII. «Quod hoc ineunte Encyclical of Pope Leo XII proclaiming a Universal Jubilee» (en anglès). Papal Encyclicals on line, 24-05-1824.
* ↑ Holland, Joe. Modern Catholic social teaching: the popes confront the industrial age, 1740-1958 (en anglès). Mahwah, NJ: Paulist Press, 2003. ISBN ISBN 978-0-8091-4225-5.
* ↑ Galtes, Joan. Vivir el jubileo (en castellà). Barcelona: Centre de Pastoral Liturgica, 1999. ISBN 978-84-7467-587-0.
# Lérmontovka (Sakhalín)

* Per a altres significats, vegeu «Lérmontovka».
Lérmontovka (en rus: Лермонтовка) és un poble de l'óblast de Sakhalín, a l'Extrem Orient de Rússia, que el 2013 tenia 24 habitants. Pertany al districte de Poronaisk.

## Referències

* ↑ Топонимический словарь Сахалинской области. Дальневосточное книжное издательство. Сахалинское отделение. ISBN 5-7440-0136-0.
* ↑ Высоков М. С., Голубев В. А., Кожухова Т. М., Колесников Н. А., Лопачёв А. М., Тварковский Л. С.. История Сахалинской области с древнейших времён до наших дней.
# Regió de Montabaur

La Regió de Montabaur (en alemany: Regierungsbezirk Montabaur) va ser una regió administrativa (Regierungsbezirk) de Renània-Palatinat, a Alemanya. Va existir des del 1946 fins al 1968. La seva capital era la ciutat de Montabaur.

## Història

La regió de Wiesbaden, formada en 1866 com a part de la província prussiana de Hessen-Nassau, va ser dividida, després de la Segona Guerra Mundial, per les potències ocupants, ja que estava a la vora del límit de zones frontereres. La majoria de la regió de Wiesbaden va quedar dins de la zona americana i es van convertir en part de l'estat de Hessen el 1945. La regió de Montabaur es va crear amb la part del nord-oest més petita i va passar a formar part de l'estat de Renània-Palatinat el 1946.
La regió de Montabaur es va dissoldre l'1 d'octubre de 1968 i el seu territori es va incorporar a la regió de Coblença. La regió de Montabaur correspon avui en dia, en gran manera, als moderns districtes de Rhein-Lahn-Kreis i Westerwaldkreis.

## Bibliografia

* Statistisches Landesamt Rheinland-Pfalz: Amtliches Gemeindeverzeichnis 2006. (Memento vom 26. Dezember 2011 im Internet Archive), S. 157
# Castell de Cameles

El Castell de Cameles és el castell medieval del poble de Cameles, a la comarca del Rosselló, Catalunya Nord.
Les seves restes estan situades en el punt més elevat, possiblement una mota natural, a uns 100 metres al nord de l'església de Sant Fruitós i del poble mateix. Actualment les restes són dins d'una propietat privada.

## Història

El territori de Cameles, documentat el 878, fou un alou d'Ansemund i la seva muller Quixol, pares de Sentill i avis de Guillem I de Vallespir (després, de Castellnou). Apareix documentat el 941 el kastro Camelas, i el seu territori incloïa el de Castellnou dels Aspres. Per contraposició al castell nou d'aquest darrer poble, el Castell de Castellnou, el castell vell seria el de Cameles. Amb la creació del vescomtat, els anys 988-990, s'inicià la construcció del castell nou.
Al segle xii era Pere de Cameles -el de la inscripció en un muntant de la porta de Sant Fructuós de Cameles, possiblement d'una branca lateral dels Castellnou, qui tenia el senyoriu de Cameles, com a vassall del vescomte. Cameles seguí sempre les mateixes vicissituds que el vescomtat de Castellnou.

## Les restes del castell

Molt arruïnat, queden restes de parets que dibuixen un edifici quadrat d'uns 17 metres de costat; es conserva un angle de l'edifici, el sud-oest, una part del mur meridional i una bona part de les parets est i oest. Amb un gruix d'1 metre, s'arriba a una alçada màxima d'1,5. A uns 5 m del mur septentrional es conserva el vall de la fortificació.
Està fet amb pedres petites ben arrenglerades, quasi sense treballar, unides amb morter, i en diversos llocs formen un opus spicatum poc acurat. Al mur oest es troba una obertura de 25 cm d'alt per 10 d'ample.
Versemblantment, per les característiques constructives, es tracta del castell documentat al segle x.

## Bibliografia

* Becat, Joan; Ponsich, Pere; Gual, Raimon. «Castellnou dels Aspres». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere; Bolòs i Masclans, Jordi. «Castellnou dels Aspres: Castell de Castellnou». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ El lloc on era el Castell de Cameles, al nord de l'església del lloc
# Haraze

Haraze (en àrab حراز, Ḥarāz), coneguda sovint a Am Harazé o Haraze Mangueigne, és una ciutat del Txad, capital del departament de Haraze Mangueigne, que forma part de la regió de Salamat.

## Transport

La ciutat es comunica amb l'exterior per l'aeroport d'Haraze.
# Guillermo Navarro

Guillermo Navarro (Mèxic, D.F., 1955) és un director de fotografia mexicà.
Va néixer i va créixer a Mèxic. Posteriorment va viatjar a França on va treballar de ayundante del director de fotografia Ricardo Aronovich. Després de tornar a Mèxic, va treballar a les ordres de Nicolás Echevarría a Cabeza de Vaca (1991), una pel·lícula que va obtenir un gran acolliment per part de la crítica. Pel seu treball en la pel·lícula, Navarro va obtenir el Premi Ariel a la Millor Fotografia. Cabeza de vaca va ser també la candidata mexicana al Óscar a la Millor Pel·lícula en Llengua Estrangera. Des de llavors, com altres figures del cinema mexicà, Navarro es va traslladar a Los Angeles, on va col·laborar amb directors com Robert Rodríguez i Quentin Tarantino en pel·lícules com Desperado, Four Rooms, Obert fins a la matinada o Jackie Brown. També ha col·laborat intensament amb el seu compatriota Guillermo del Toro, en pel·lícules com El espinazo del diablo, Hellboy o El laberinto del fauno, per la qual va obtenir l'Oscar a la millor fotografia en l'edició de 2006. Ha estat el fotògraf d'Imagining Argentina. També va dirigir la fotografia de La saga Crepuscle: Albada (1a part), Night at the Museum, Miniespías i Stuart Little.

## Filmografia

* London Fields (2018)
* Star Trek: Discovery (sèrie): T01.E01. El saludo vulcano (2017)
* Night at the Museum: Secret of the Tomb (2014)
* Pacific Rim (2013)
* La saga Crepuscle: Albada (2a part) (2012)
* La saga Crepuscle: Albada (1a part) (2011)
* Hellboy II (2008)
* Night at the Museum (2006)
* El laberinto del fauno (2006)
* Hellboy (2004)
* Imagining Argentina (2003)
* Spy Kids (2001)
* El espinazo del diablo (2001)
* Stuart Little (1999)
* Jackie Brown (1997)
* Obert fins a la matinada (1996)
* Desperado (1995)
* Four Rooms (1995)
* Cronos (1993)
* Cabeza de Vaca (1991)

## Premis

| Any | Premi | Categoria | Pel·lícula | Resultat |
| 2006 | Oscar | Millor fotografia | El laberinto del fauno | Guanyador |
| 2006 | BAFTA | Millor fotografia | El laberinto del fauno | Candidat |
| 2006 | Ariel | Millor fotografia | El laberinto del fauno | Guanyador |
| 2006 | Goya | Millor fotografia | El laberinto del fauno | Guanyador |

## Referències

* ↑ Guillermo Navarro ASC: "El director de fotografía tiene que rescatar la autoría de su trabajo", cameraandlightmag.com, 29 de juny de 2018
* ↑ Guillermo Navarro y la fotografía cinematográfica, La Redacción, 18 de maig de 2009
* ↑ El director de fotografía del 'Laberinto del fauno' dió una clase magistral, 20 Minutos, 10 de març de 2008
# Lluís Rodés

Lluís Rodés és el nom dels següents personatges:
* Lluís Rodés i Pou (1862-1923): escolapi
* Lluís Rodés i Campderà (1881-1939): astrònom
# Rekonstrúktsia

Rekonstrúktsia (en rus: Реконструкция) és un poble (un possiólok) de l'óblast de Volgograd, a Rússia, segons el cens del 2010 tenia 1.272 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Il signor Rossi compra l'automobile

Il signor Rossi compra l'automobile és un curtmetratge d'animació del 1966 dirigit per Bruno Bozzetto, en el que va ser el quart curtmetratge de la sèrie dedicada al Senyor Rossi, en el que es fan caricatures divertides de fets quotidians.

## Sinopsi

Influït per les persones que l'envolten, el Senyor Rossi acaba comprant-se un cotxe. Aquest fet li canviarà radicalment la personalitat.

## Premis

Premi al millor curtmetratge en la 13a edició dels Premis Sant Jordi de Cinematografia (1969).

## Referències

* ↑ Entrega de los Premios San Jorge de Cinematografía, La Vanguardia, 26 d'abril de 1969

## Enllaços externs

* Il signor Rossi compra l'automobile a YouTube
* Il signor Rossi compra l'automobile a The Big Cartoon DataBase
* Il signor Rossi compra l'automobile a cinematografo.it
# Romboedre

Un romboedre o rombòedre és un poliedre de sis cares (hexaedre, de les quals totes són rombes idèntics. No es tracta d'un poliedre regular, perquè encara que les seves cares són totes iguals, no són polígons regulars.
El romboedre és un paral·lelepípede capaç d'omplir l'espai.

## Referències

* ↑ «romboedre». Diccionari de la llengua catalana de l'IEC. Institut d'Estudis Catalans.
# Campionats del món de ciclisme en ruta de 1975

Els Campionats del món de ciclisme en ruta de 1975 es disputaren del 27 al 31 d'agost de 1975 a Mettet i Yvoir, Bèlgica.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Hennie Kuiper Països Baixos | 6h 39' 19" | Roger De Vlaeminck Bèlgica | + 17" | Jean-Pierre Danguillaume França | m. t. |
| Cursa en línia masculina amateur | André Gevers Països Baixos | 4h 18' 01" | Sven-Ake Nilsson Suècia | + 2" | Roberto Ceruti Itàlia | + 57" |
| Contrarellotge per equips masculins | Polònia Tadeusz Mytnik Mieczyslaw Nowicki Ryszard Szurkowski Stanisław Szozda | 2h 09' 07" | Unió Soviètica Guennadi Kómnatov Valery Chaplygin Aavo Pikkuus Vladimir Kaminski | + 5" | Txecoslovàquia Petr Matousek Vlastimil Moravec Vladimir Vondracek Petr Buchacek | + 1' 39" |
| Femenines |||||||
| Cursa en línia femenina detalls | Tineke Fopma Països Baixos | 1h 32' 36" | Geneviève Gambillon França | + 1" | Keetie Hage Països Baixos | m. t. |

## Medaller

| Posició | País | Or | Plata | Bronze | Total |
| 1 | Països Baixos | 3 | 0 | 1 | 4 |
| 2 | Polònia | 1 | 0 | 0 | 1 |
| 3 | França | 0 | 1 | 1 | 2 |
| 4 | Bèlgica | 0 | 1 | 0 | 1 |
| 4 | Unió Soviètica | 0 | 1 | 0 | 1 |
| 4 | Suècia | 0 | 1 | 0 | 1 |
| 7 | Txecoslovàquia | 0 | 0 | 1 | 1 |
| 7 | Itàlia | 0 | 0 | 1 | 1 |
| Total | Total | 4 | 4 | 4 | 12 |

## Referències

* «Cyclisme - Championnats du Monde - 1975 - Hommes» (en francès). les-sports.info. [Consulta: 22 setembre 2013].
* «Cyclisme - Championnats du Monde - 1975 - Femmes» (en francès). les-sports.info. [Consulta: 22 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 22 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 22 setembre 2013].
# Quod licet Iovi, non licet bovi

Quod licet Iovi, non licet bovi és una frase en llatí utilitzada a l'antiga Roma, literalment en català 'Allò que està permès a Júpiter no està permès a les vaques'. El locus classicus (origen) de la frase és la novel·la Escenes de la vida d'un quasi res (1826) de Joseph Freiherr von Eichendorff, encara que no està del tot clar que l'autor hagi encunyat la frase. A l'obra El turmentador de si mateix, Terenci, un dramaturg de la República Romana, va encunyar una frase semblant, Aliis si licet, tibi non licet ('als altres està permès; a tu no està permès').
La frase sovint es tradueix com «els déus poden fer el que el bestiar no». Indica l'existència d'una doble moral (justificable o no) i significa essencialment «el que està permès a una persona o grup important, no està permès a tothom».

## Vegeu també

* L'ase i el gos faldiller d'Isop
* «Tots els animals són iguals, però alguns són més iguals que altres» al llibre La rebel·lió dels animals de George Orwell

## Referències

* ↑ «Terence: Heauton Timorumenos» (en anglès). TheLatinLibrary.com. [Consulta: 7 juny 2016].
* ↑ Boggs, Danny J. Challenges to the Rule of Law: Or, Quod Licet Jovi Non Licet Bovi (en anglès). Cato Institute, p. 7–18.
# Línia evolutiva de Misdreavus

Aquesta línia evolutiva de Pokémon inclou Misdreavus i Mismagius.

## Misdreavus

Misdreavus és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma i evoluciona a Mismagius.

## Mismagius

Mismagius és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma i evoluciona de Misdreavus.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Misdreavus a Bulbapedia (anglès)
* Mismagius a Bulbapedia (anglès)
Espècies de Pokémon :
# Nannophrys ceylonensis

Nannophrys ceylonensis és una espècie de granota que viu a Sri Lanka.

## Referències

* Manamendra-Arachchi, K. & de Silva, A. 2004. Nannophrys ceylonensis. Llista Vermella d'Espècies Amenaçades de la UICN 2006. Consulta: 20 d'abril del 2008.